Am Friitig morge esch aus erschts de Fotitermin z Lozärn of em Programm gstande. Zom as Seeufer zcho  hani metem BTS-Huufe eigentlech vorböutlech de Omwäg öber de Fuessgänger wöue nä. Wo de aber sogar de Polizescht d Abchörzig gno hed beni d haut äu eifach gsecklet ond ha ghofft das aui ganz of die Foti chömid. Nochem Metag hemmer am Schrenze ohni Grenze de Uftrett met de Chotlebotzer gha. Ond zom affang hend auäg zemli aui denkt gha, das daf doch ned wor sie. Send doch I`ts my life ond Greenday gad de Chotlebotzer eri erschte zwöi Lieder. Mer hend de aber glich 55 Minute super Guuggesound of e  Schwiezerhoplatz gleid. Ofem Heiweg a Oelibrönner hemmer i de Braui no döffe es Ständli brenge ond i de Kellerbar eis go hebe. Di fählend Musig hed Andre met sim Megaphonegetöse zur genüge ersetzt. Am Oelibrönner Monster hemmer de of grond fomene dorenand fom Speaker no e zuegab chönne spele. Am aschliessende Fäscht hend es par Bräntetätscher Kafistobe sengend onsecher gmacht, di kommend Brut vom Früelig hed i erere flirtluune äu vor verhürotete Manne ned haut gmacht, ond es par sehr soziali hend för kräftige Nochschub  a Shots gsorgt. Am 11i hemmer üse ultimativ Uftrett fo dem Johr gha. Es hed eifach aus gstomme. Mer hend Party öberebrocht, Konzentration esch do gsi ond s Publikom hed Andersch metgmacht.